<p>هادي اسبوعين وكاع المنخطرين فنظام المقاول <i>الذاتي</i> مكيقدروش يدخلو للسيت باش <i>يصرحو</i> برقم معاملاتهم لي <i>بناء</i> عليه كيخلصو واحد الضريبة من تلت <i>شهور</i> لتلت شهور</p>
<p>هاد النظام لي موقعه <u>الالكتروني</u> وبرنامجه المعلوماتي <u>عامر</u> مشاكل وعيوب فكل مرة <i>كيطيح</i> وكيوقف <b>وكيعرض</b> الناس لي منخرطين فيه لتاخر كبير فأداء الضرائب <i>الشيء</i> لي كيعرضهم هاكاك <b>لاداء</b> واحد الضريبة ديال 500 درهم</p>
<p>الشباب المنخرطين فهاد النظام <u>لي</u> تم <i>استحداثه</i> من اجل <u>مساعدة</u> الشباب على هيكلة الخدمة ديالهم و يوليو <u>قادرين</u> يعطيو فاكتورات مازاد غير <b>كفسها</b> <u>عليهم</u> مع هاد <i>الاعطال</i> <u>الدائمة</u> فالسيستيم و مع الارغام <u>ديالهم</u> على <b>الذهاب</b> <b>حتى</b> للبريد باش يخلصو فيه <i>مع</i> <b>العلم</b> ان اغلب الشباب كيتعاملو بالسمارتفون يعني كان احسن يديرو <i>ليهم</i> غير شي خدمة <b>الكترونية</b> يخلصو فيها بدل هاد التسخسيخ والتعقيدات والصعوبات لي حشومة تكون فمغرب 2019</p>
<p></p>